দ্য ম্যাজিশিয়ান'স টি-পার্টি

**দ্য ম্যাজিশিয়ানস টি-পার্টি** হলো ১৯০০ সালে ব্রিটিশ ভোটাধিকারকর্মী ও লেখিকা ইভলিন শার্প রচিত একটি রূপকথার গল্প।

## সারাংশ
গল্পটি শুরু হয় ছোট্ট রাজা উইস্টফুলকে দিয়ে, যিনি চিয়ারফুল দ্বীপপুঞ্জের আট বছর বয়সী রাজা। তবে সে এই দ্বীপের নামকরণ করে 'মনোটোনাস দ্বীপপুঞ্জ'। সে আকর্ষণীয় কিছু খুঁজতে রাজ্যের বাহিরে যায় কারণ সে দেখতে পায় যে তার রাজ্য "পৃথিবীর সবচেয়ে নিস্তেজ, কুৎসিত এবং সবচেয়ে ক্লান্তিকর জায়গা"।

সে বাইরে থেকে তার রাজ্য পর্যবেক্ষণ করতে করতে তার রাজ্য কতটা মূর্খ তা নিয়ে মন্তব্য করে এবং নিজের জন্য দুঃখ বোধ করতে থাকে। তারপর সে একটি ছোট্ট মেয়ের গান শুনতে পায়। ছোট্ট মেয়েটি ছোট্ট রাজা উইস্টফুলকে তার সাথে খেলার জন্য গান গাইছিল।

:: ♬ সিং-সং! ডোন্ট বি লং!
:: উইস্টফুল, উইস্টফুল, কাম এন্ড প্লে!
:: সিং-সং! ইট'স ভেরি লং।
:: টু স্টে এন্ড স্টে এন্ড স্টে আওয়ে!
:: দ্যা ওয়ার্ল্ড ইস মাচ টু নাইস এ প্লেস
:: টুঁ মেইক ইউ পুল সো লং এ ফেস;
:: ইট'স ফুল অফ পিপল বিয়িং কাইন্ড,
:: ইট'স ফুল অফ ফ্লাওয়ারস ফর ইউ টু ফাইন্ড;
:: দেয়ার'স হিপস অফ পিপল ফর ইউ টু টিজ।
:: এন্ড অল দ্যা নটিনেস ইউ প্লিজ;
:: টু সাল্ক ইস সিউরলি এ ওয়েস্ট অফ টাইম।
:: হোয়েন অল দোস ট্রিস আর ইউরস টু ক্লাইম্ব!
:: টিং-এ-রিং! মেইক হেস্ট, কিং!
:: আই হ্যাভ সামথিং রিয়েলি নাইস টু সে;
:: টিং-এ-রিং! এ প্রপার কিং
:: উড নট মেইক মি সিং অল ডে! ♬

মেয়েটি তার সামনে আসলে রাজা লক্ষ্য করেন যে মেয়েটির চোখদুটি তার দেখা চোখগুলির মধ্যে "সবচেয়ে উজ্জ্বল বাদামী চোখ"। ছোট্ট মেয়েটি নিজেকে *আইব্রাইট* নামে পরিচয় দেয়। সে গানটি কোথা থেকে শিখেছে জিজ্ঞাসা করা হলে সে উত্তর দেয় যে একজন জাদুকর তাকে গানটি শিখিয়েছিল এবং রাজা না আসা পর্যন্ত প্রতিদিন তাকে গান গাইতে বলে।

তারা দুজনে কিছুক্ষণ কথা বলে। রাজা আইব্রাইটকে তার রাজ্য কতটা অসুন্দর তা সম্পর্কে বলে। আর আইব্রাইট তার স্বান্তনা দেয়ার চেষ্টা করে। আইব্রাইট ছোট্ট রাজার মন পরিবর্তন করতে পারে না কিন্তু তাকে জাদুকরের সাথে দেখা করার জন্য নিয়ে যায়। দুই শিশু মাঝখানের দ্বীপে রওনা দেয়। বনের মধ্য দিয়ে এবং একটি নৌকায় করে তারা জাদুকরের গুহায় পৌঁছায়।

তারা দুজনে জাদুকরের গুহায় প্রবেশ করে। আইব্রাইট জাদুকরকে বলে যে সে রাজাকে নিয়ে এসেছে এবং রাজাকে বিভ্রান্ত করতে যাতে সে দেখতে পায় যে তার রাজ্য কত সুন্দর। রাজার সাথে করমর্দনের পর জাদুকর তাদেরকে তার সাথে চা পানের নিমন্ত্রণ জানায়। জাদুকর জাদু করে একটি টেবিল এবং চেয়ার নিয়ে আসে। রাজা এবং আইব্রাইট টেবিল সাজায় এবং তিনজনে একটি আনন্দদায়ক চা পার্টি শুরু করে।

চা পানের পর বাচ্চারা জাদুকরকে বলে কেন তারা এসেছে। জাদুকর তাদের বলে যে রাজা তার রাজ্যকে এত সুন্দর দেখতে পান না কারণ ছোটবেলায় উইম্পরা তার চোখে ধুলো ছিটিয়েছিল। জাদুকর ব্যাখ্যা করেন কেন উইম্পরা এমন কাজ করেছিল। তিনি তাদের বলেন যে উইম্পদের জাদুর প্রভাব কাটাতে তাদের যেতে হবে উইম্পল্যান্ডে। কীভাবে তারা সেখানে পৌঁছাবে তাও তিনি তাদের বলে দেন। তারপর জাদুকর বিদ্যুৎ চমকের সাহায্যে বাচ্চাদের উইম্পল্যান্ডে পাঠান।

রাজা এবং আইব্রাইট উইম্পল্যান্ডে পৌঁছে চারপাশে তাকায় এবং কথা বলার জন্য একজন উইম্পকে খুঁজে পায়। রাজা তাকে বলে যে ছোটবেলায় উইম্পরা তার চোখে ধুলো ছুঁড়েছিল। উইম্পটি তাদেরকে জানায় যে কেবল একটি কাজের মাধ্যমেই জাদুর প্রভাব কাটানো যাবে; তাদের চোখ বিনিময় করতে হবে। উইম্প তাদেরকে চোখ বিনিময় করার পদ্ধতি বলে এবং কোনোপ্রকার দ্বিধা ছাড়াই আইব্রাইট চোখ বিনিময় করে। রাজা এতে অসন্তুষ্ট হয় কারণ সে চায়নি আইব্রাইট তার (রাজার) চোখ দিয়ে সবকিছু দেখুক। কিন্তু এই মুহুর্তে তার কাছে এছাড়া আর কোনো উপায় ছিল না।

রাজা এবং আইব্রাইট হঠাৎ করেই বাড়ি ফিরে আসেন। রাজ্যের দিকে তাকিয়ে রাজা দেখতে পান যে তার রাজ্য কতটা সুন্দর এবং অপূর্ব। আইব্রাইট শুধুমাত্র পরপর পাঁচটি গোলাকার দ্বীপ দেখতে পাচ্ছিল কিন্তু রাজাকে সে বলে যে এটি একটি সুন্দর রাজ্য। আইব্রাইট তারপর চলে যায় এবং রাজা ঘুমাতে তার প্রাসাদে ফিরে যায়।

গল্পের শেষের লাইনগুলোতে বলা হয় যে মনোটোনাস দ্বীপপুঞ্জের রাজার এখন একজন রানীও আছেন। রাজ্যটি কতটা সুন্দর তা বললে রানী সর্বদা রাজার সাথে একমত হন। এক্ষেত্রে মনে রাখা দরকার যে "রানী রাজার চোখ দিয়ে সবকিছু দেখেন।"

## তথ্যসূত্র

বিষয়শ্রেণী:শিশুদের ছোট গল্প
বিষয়শ্রেণী:১৯০০-এর ছোট গল্প
বিষয়শ্রেণী:ব্রিটিশ রূপকথা
বিষয়শ্রেণী:জাদু বিষয়ক রূপকথা
বিষয়শ্রেণী:যাদুকর বিষয়ক রূপকথা